Trelis/gawiki huggingface dataset:
An Clóchomhar. Comhlacht foilsitheoireachta Éireannach ba ea An Clóchomhar (nó An Clóchomhar Teoranta) a fhoilsíodh leabhair Ghaeilge. 
Tá catalóg an chomhlachta anois tógtha ar láimh ag Cló Iar-Chonnacht. 
Tá aitheantas faoi leith bainte amach ag An gClóchomhar as an tsraith luachmhar ‘Imleabhair Thaighde’, ina bhfuil céad imleabhar faoi seo, agus chomh maith leis sin tá réimse leathan próis (úrscéalta, gearrscéalta, aistí, beathaisnéisí, léachtaí, cuimhní cinn, is araile.) chomh maith le filíocht, amhráin agus drámaí foilsithe acu.
Joe Louis. Dornálaí Meiriceánach, a bhí ina churadh domhanda trom-mheáchain, ab ea Joseph Louis Barrow . (13 Bealtaine, 1914 – 12 Aibreán 1981. Bhí aithne air mar "the Brown Bomber".
James J. Corbett. Dornálaí Gael-Mheiriceánach, a bhí ina churadh domhanda trom-mheáchain, ab ea James John Corbett (15 Meán Fómhair , 1866 – 18 Feabhra, 1933). Tá aithne uirthi mar "Gentleman Jim".
Eirbiam. Is é an t-eirbiam dúil cheimiceach uimhir a 68, agus is í an tsiombail a sheasann dó sna foirmlí ceimiceacha ná Er. Ceann de na lantanóidigh é, agus mar sin is miotal tearc-chré é. Fuair sé a ainm ó Ytterby sa tSualainn, cosúil le trí dhúil eile. 
Tá eirbiam an dúlra comhdhéanta as sé iseatóp, mar atá, eirbiam a 162 (0.139 % d'eirbiam an dúlra), eirbiam a 164 (1.601 %), eirbiam a 166 (33.503 %), eirbiam a 167 (22.869 %), eirbiam a 168 (26.978 %), agus eirbiam a 170 (14.910 %). 167.259 an meáchan adamhach. 
Miotal bog insínte é an t-eirbiam, agus cé gur dual dó imoibriú leis an aer le trí-ocsaíd dé-eirbiam, nó seisce-ocsaíd eirbiam, nó eirbia, Er2O3 a dhéanamh, ní thagann brat ocsaíde air go róghasta. Na comhdhúile a bhfuil an t-ian eirbiam Er3+ iontu bíonn siad pinc nó ar dhath an róis. Imoibríonn an t-eirbiam leis an uisce agus é ag déanamh tríhiodrocsaíd eirbiam Er(OH)3. Téann sé i gcomhdhúile leis na halaiginí, ar ndóigh. Bíonn dath vialait i halaiginídí an eirbiam, amach ón bhfluairíd, ErF3, atá pinc, cosúil leis an gcuid is mó de na salainn eirbiam.
Mar is léir ó na samplaí seo, is é +III an staid ocsaídiúcháin is dual don eirbiam ina chuid comhdhúl. Is é is impleacht don méid sin ná gur lantanóideach tipiciúil é.
Creidtear nach bhfuil ról ag an eirbiam in orgánach an duine, ach ón taobh eile de is dóigh go spreagann sé an mheitibileacht.
Tá an miotal seo iontach úsáideach le gathanna léasair a ghineadh, nó is dual d'ian an eirbiam Er3+ solas a astú ag tonnfhad 1530 nanaiméadar, má fhlosctar le solas timpeall ar thonnfhad 980 nm nó 1480 nm é. Cuireann an t-ian eirbiam ar chumas na n-innealtóirí gléasra cumarsáide léasair a thógáil gan an iomarca comhpháirteanna meicniúla. Sna snáithíní optúla is mó a úsáidtear tonnfhad seo an eirbiam. Is féidir, áfach, gathanna léasair a bhaint as an eirbiam ag tonnfhad eile freisin, mar atá, 2940 nm. Sa ghléasra míochaine is mó a úsáidtear an tonnfhad seo.
Ospidéal Ginearálta Loch Garman. Ospidéal i Loch Garman na hÉireann é Ospidéal Ginearálta Loch Garman a chuireann seirbhís leighis ar fáil don chontae agus don cheantar máguaird. Otharlann ghinearálta atá ann a chludaíonn roinnt sainréimsí; cnáimseachas, péidiatraic, gínéiceolaíocht chomh maith leis an míochaine agus an mháinliacht ghinearálta. Tá 210 leaba ann d'othair chónaitheacha agus 37 leaba d'othair lae. Glacann an t-Ospidéal páirt i gclár náisiúnta de chuid Foras Oispíse na hÉireann le prionsabail ospíse a chuir chun cinn in ospidéil.
Ospidéal Ollscoile Naomh Uinseann. Ospidéal oiliúna é Ospidéal Ollscoile Naomh Uinseann nó níos minice "Ospidéal Naomh Uinseann" (úsáidtear "Ospidéal Ollscoile Uinsinn" chomh maith) (Béarla: "St. Vincents University Hospital" nó "SVUH") atá lonnaithe ag Páirc na Leamhán, ó dheas ó chathair Bhaile Átha Cliath, Éire. 
Tá an t-ospidéal lonnaithe ag crosaire Bhóthar Mhuirfean, trasna ó Ionad Siopadóireachta Mhuirfean agus ar láimh Cumann Gailf Pháirc na Leamhán. Tá sé nasctha le Coláiste na hOllscoile, Baile Átha Cliath atá suite beagán uaidh.
Stair.
Bunaíodh sean-Ospidéal Naomh Uinseann ar Fhaiche Stiabhna ar an 23 Eanáir 1834 ag Mother Mary Aikenhead, an bhean a bhunaigh Siúracha na Carthanachta, ord rialta de chuid na gCaitliceach. 
Bhí cead ag cách cúram a fháil san ospidéal, agus ba chuma cén creideamh lenar bhain siad. 
Bhog an t-ospidéal chuig an suíomh reatha i bPáirc na Leamhán sa bhliain 1970. 
Ath-ainmníodh an t-ospidéal sa bhliain 1999 faoin ainm "Ospidéal Ollscoile Naomh Uinseann" le léiriú go raibh an t-ospidéal mar phríomhospidéal oiliúna ag Coláiste na hOllscoile, Baile Átha Cliath.
James Bannon. Is polaiteoir Éireannach agus Teachta Dála é James Bannon. Tá sé ina bhall den Pháirtí Fine Gael.
Sheas sé san Olltoghchán 2016, ach chaill sé a shuíochán.
Seán Barrett. Is polaiteoir Éireannach agus Teachta Dála é Seán Barrett ar son dáilcheantar Dhún Laoghaire (a rugadh ar 9 Lúnasa, 1944). Is é an Ceann Comhairle ó Mhárta 2011 i leith é. Tá sé ina bhall den Pháirtí Fine Gael. 
Ar an 12 Feabhra 2016, d'fhógair Barret nach mbeadh sé ag lorg ainmniúcháin an Chinn Chomhairle don chéad Dáil eile tar éis Olltoghchan 2016.
Tom Barry (T.D., Fine Gael). Is polaiteoir Éireannach agus Teachta Dála é Tom Barry a rugadh sa bhliain 1968. Tá sé ina bhall den Pháirtí Fine Gael.
Sheas sé san Olltoghchán 2016, ach chaill sé a shuíochán.
Richard Boyd Barrett. Is polaiteoir Éireannach agus Teachta Dála é Richard Boyd Barrett (). Tá sé ina bhall den Pháirtí Comhghuaillíocht an Phobail roimh Bhrabús. Sheas Boyd Barrett in Olltoghchán 2016 agus d'éirigh leis ann le 16.5% de na vótaí céad rogha.
Pat Breen. Is polaiteoir Éireannach agus Teachta Dála é Pat Breen. Tá sé ina bhall den Pháirtí Fine Gael.
Sheas sé san Olltoghchán 2016 agus toghadh é le 11.5% de na vótaí céad rogha.
Tommy Broughan. Is polaiteoir Éireannach agus Teachta Dála é Tommy Broughan. Bhíodh sé ina bhall de Pháirtí an Lucht Oibre ach is TD neamhspleách anois é.
Sheas sé san Olltoghchán 2016 agus toghadh é le 7.3% de na vótaí céad rogha.
John Browne (Fianna Fáil). Is polaiteoir Éireannach agus Teachta Dála é John Browne (). Tá sé ina bhall den Pháirtí Fianna Fáil.
Níor ghlac sé páirt in Olltoghchán 2016.
Ray Butler (polaiteoir). Is polaiteoir Éireannach, Seanadóir agus iar-Theachta Dála é Ray Butler. Tá sé ina bhall den Pháirtí Fine Gael.
Sheas sé san Olltoghchán 2016, ach chaill sé a shuíochán. Bhain sé áit amach mar Sheanadóir nuair a thug an Taoiseach ag an am Éanna Ó Coinnigh ainmniúchán dó.
Jerry Buttimer. Is polaiteoir Éireannach, Seanadóir agus iar-Theachta Dála é Jerry Buttimer. Tá sé ina bhall den Pháirtí Fine Gael. Ba é an chéad dhuine a bhí aerach go hoscailte mar TD ag Fine Gael.
Sheas sé san Olltoghchán 2016, ach chaill sé a shuíochán. Bhain sé áit amach mar Sheanadóir ar an An Rolla Oibreachais.
Eric Byrne. Is polaiteoir Éireannach agus Teachta Dála é Eric Byrne. Tá sé ina bhall de Pháirtí an Lucht Oibre.
Sheas sé san Olltoghchán 2016, ach chaill sé a shuíochán.
Dara Calleary. Is polaiteoir Éireannach agus Teachta Dála do cheantar Mhaigh Eo é Dara Calleary (a rugadh ar an 10 Bealtaine, 1973). Bhí sé ina Aire Stáit sa Roinn Fiontar, Trádála agus Fostaíochta ó 2009 go dtí 2011, agus arís sa bhliain 2022. Bhí an Teachta Calleary ina ina Aire Stáit i Roinn an Taoisigh, ina Aire Talmhaíochta, Bia agus Mara, ina Phríomh-Aoire agus ina Aire Stáit do chúrsaí Gaelachta, Gaeilge agus Spóirt chomh maith. 
Gairm.
Tá sé ina bhall den pháirtí Fianna Fáil agus mar TD do cheantar Mhaigh Eo ó 2007. Tá cónaí air i mBéal an Átha. Is ball é de Fheidhmeannas Náisiúnta an pháirtí ón mbliain 1997 i leith é. Is mac é le Seán Calleary a bhí mar TD do Thuaisceart Mhaigh Eo ón mbliain 1973 go 1992 agus garmhac é do Phelim Calleary a toghadh mar bhall den 14ú Dáil ag fo-thoghchán na bliana 1952 go dtí gur éirigh as ag toghchán na bliana 1969.
Sheas sé san Olltoghchán 2016 agus toghadh é le 14.8% de na vótaí céad rogha. Bhí roinnt rólanna éagsúla aige sa Rialtas le linn an ama sin. 
Sa bhliain 2022, bhí Calleary ceapaithe ina Aire Stáit sa Roinn Fiontar, Trádála agus Fostaíochta in áit Robert Troy. Bhí Calleary mar rogha na coitiantachta chun teacht i gcomharbacht ar Troy.
Aodhán Ó Ríordáin. Is polaiteoir Éireannach, Seanadóir agus iar-Theachta Dála do Bhaile Átha Cliath Láir Thuaidh é Aodhán Ó Ríordáin (Rugadh é i 1975). Toghadh é i 2011. Rinne sé staidéar ar an nGaeilge agus ar an stair ar Choláiste na hOllscoile BÁC. Tá sé pósta ar Áine Kerr, iriseoir as an Irish Independent. Is iarmhúinteoir é agus dar leis an Irish Times, mar Theachta Dála, díríonn sé ar chúrsaí oideachais. Ó ham go ham déanann sé agaillamh le Nuacht RTÉ nó Nuacht TG4, as Gaeilge. Tá sé ina bhall de Pháirtí an Lucht Oibre. Tá Gaeilge líofa aige.
Sheas sé san Olltoghchán 2016, ach chaill sé a shuíochán. Bhain sé áit amach mar Sheanadóir ar an An Rolla Tionscail Agus Tráchtála.
D'éirigh leis a shuíochán Dála a bhuaigh ar ais in Olltoghchán na bliana 2020 sa Dáilcheantar Cuan Bhaile Átha Cliath Thuaidh.
Itéirbiam. Is é an t-itéirbiam dúil cheimiceach uimhir a 70, agus is é is siombail dó ná Yb. Fuair sé a ainm ó Ytterby, sráidbhaile sa tSualainn a raibh an-ról aige i dtaighde na miotal tearc-chré. Ceann acu siúd é an t-itéirbiam, ós lantanóideach é. Tá sé le fáil sa mhonaisít, sa xéinitím, san eoixéinít agus sa ghadailinít. Miotal bog é a bhfuil loinnir an airgid ghil ann. Tagann an chuid is mó den itéirbiam tráchtála as an tSín, as na Stáit Aontaithe, as an mBrasaíl, as Srí Lanca, as an India agus as an Astráil.
Ba é an ceimiceoir Francach Jean Charles Galissard de Marignac ba thúisce a thuig gur dúil ar leith a bhí san itéirbiam, thiar sa bhliain 1878. Ní raibh sé in ann, áfach, an dúil féin a aonrú. Is éard a rinne sé ná an ocsaíd itéirbiam a aithint agus a ainmniú. Itéirbia a thug sé ar an ocsaíd, agus is as seo a fuarthas ainm an mhiotail féin ní ba déanaí. Sa bhliain 1907, áfach, d'aithin ceimiceoir Francach eile, gur dhá shubstaint a bhí i gceist leis an itéirbia, is é sin, ceann ar thug sé nua-itéirbia air, agus ceann eile, ar bhaist sé an t-ainm "lúitéitia" air. Ba í an itéirbia, nó an nua-itéirbia, an ocsaíd itéirbiam, agus ba í an lúitéitia an ocsaíd lúitéitiam. Thaispeáin an speictream gur dhá dhúil a bhí i gceist leis an itéirbiam agus leis an lúitéitiam, ach níor haonraíodh an dúil féin ach sna 1950idí, le teacht na teicneolaíochta ianmhalartaithe. 
Tá seacht n-iseatóp nádúrtha ag an itéirbiam: itéirbiam a 168 (0.13 % d'itéirbiam an dúlra, itéirbiam a 170 (3.04 %), itéirbiam a 171 (14.28 %), itéirbiam a 172 (21.83 %), itéirbiam a 173 (16.13 %), itéirbiam a 174 (31.83 %), agus itéirbiam a 176 (12.76 %). Dealraíonn sé go bhfuil siad go léir cobhsaí, agus is iseatóip shaorga iad go léir na cinn radaighníomhacha, nó is é itéirbiam a 169 an ceann is cobhsaí acu, agus é féin 32 lá ar leathré. Is é an cineál meath radaighníomhach is réidhe a thagann ar an iseatóp seo agus ar na raidiseatóip leatroma eile atá ag an itéirbiam ná an leictreonghabháil; na raidiseatóip is troime, áfach, is é an béite-mheath a thagann orthusan.
Sna comhdhúile, is é +III an uimhir ocsaídiúcháin is tipiciúla, mar is dual don lantanóideach. Tá uimhir ocsaídiúcháin eile ag an itéirbiam freisin, mar atá, +II, agus na comhdhúile ina bhfuil an uimhir ocsaídiúcháin seo ag an itéirbiam bíonn siad an-chosúil le comhdhúile an chailciam.
Úsáidtear itéirbiam mar chineál breiseán nó "dópán" le saintréithe fisiceacha an iarainn a fheabhsú. Thairis sin, baintear úsáid as i ngléasra léasair.
Lúitéitiam. Is é an lúitéitiam dúil uimhir a 71, agus é ar an gceann is troime de na lantanóidigh. Is é an tsiombail cheimiceach a sheasann dó sna foirmlí ná Lu. Miotal geal é agus é réasúnta díonta ar an gcreimeadh. Dúil thrífhiúsach é, is é sin, is é +III an staid ocsaídiúcháin is coitianta a bhíonn aige ina chuid comhdhúl, díreach cosúil leis na lantanóidigh eile. Tá an lúitéitiam nádúrtha comhdhéanta as dhá iseatóp: an t-iseatóp cobhsaí, lúitéitiam a 175, agus an raidiseatóp nádúrtha, lúitéitiam a 176 (2.59 % de lúitéitiam an dúlra). Tá an raidiseatóp sin chomh fadsaolach, áfach, gur féidir dearmad a dhéanamh dá radaighníomhaíocht sa ghnáthshaol.
Is dual don lúitéitiam smúid ocsaíde a fháil faoi thionchar an aeir, agus má théitear go 150 céim Celsius é, rachaidh sé trí thine le ocsaíd lúitéitiam (III), Lu2O3, a dhéanamh. Imoibreoidh sé leis na halaiginí freisin, ionas go nginfear halaiginídí: LuF3, LuCl3, LuBr3, LuI3. Tá an iaidíd donn, agus an trí halaiginíd eile bán.
Stair.
Triúr saineolaithe a rinne fionnachtain an lúitéitiam sa bhliain 1907 beag beann ar a chéile, mar atá, an Francach Georges Urbain, an tOstarach Carl Auer von Weisbach, agus an Meiriceánach Charles James. Ceimiceoirí a bhí sa bheirt eile, agus Weisbach ina mhianreolaí. Tháinig gach duine acu ar an lúitéitiam mar thruailleán san itéirbia, is é sin, an ocsaíd itéirbiam. Ba é Urbain a bhaist an dúil nua. "Lutetia" an seanainm Laidine ar Pháras, príomhchathair na Fraince. Thug Weisbach, nach raibh sásta onóir na fionnachtana a ghéilleadh d'Urbain, caiseoipiam ar an lúitéitiam, agus é ag tagairt don réaltbhuíon úd Caiseoipé. Bhaineadh saineolaithe Gearmánacha úsáid éigin as an dara hainm sin go dtí na caogaidí, ach inniu, táthar sásta lúitéitiam a thabhairt ar an dúil seo.
Minicíocht gheolaíoch agus táirgeacht.
Bíonn lúitéitiam ar fáil san áit a bhfuil na tearcithreacha eile, ach tá sé deacair é a aonrú agus a dhealú uathu. Le fírinne níor haonraíodh an miotal glan lúitéitiam ach le déanaí. Mar sin, tá sé ar ceann de na dúile is daoire amuigh. Níl an t-ór féin ach ceithre oiread chomh daor le lúitéitiam.
Úsáid.
Ní úsáidtear mórán lúitéitiam sa teicneolaíocht, nó ní bhíonn sé praiticiúil, chomh tearc is atá sé. Is féidir, áfach, leas a bhaint as mar chatalaíoch i scoilteadh na móilíní móra sna scaglanna artola. Scéal eile fós gur miosúr ar aois na ndreigítí é an coibhneas idir lúitéitiam a 176 (máthairiseatóp) agus haifniam a 176 (iníoniseatóp).
An Phirimid Dhearg. Is pirimid i Dahshur, Éigipt í an Phirimid Dhearg nó an Phirimid Thuaidh. Tugann na daoine áitiúla "Pirimid na nIaltóg" uirthi freisin. Is í an phirimid is mó den trí cinn atá i Dahsur agus is í an tríú pirimid is mó san Éigipt ar fad, i ndiaidh an dá cheann móra i nGiza. Tá sí ainmnithe as an lí scothdhearg atá ar na clocha as a bhfuil sí tógtha. Tógadh an phirimid, áfach, le clúdach d'aolchloch bhán Tura. Níl ach a rian den aolchloch fágtha ag coirnéal amháin den phirimid inniu mar baineadh an aolchloch sa Mheánaois le foirgnimh a thógáil i gCaireo. An Faró Sneifearú, sa tSeanríocht, a rinne an Phirimid Dhearg a thógáil timpeall na bliana 2590 R.Ch.
Pirimid lúbtha. Is pirimid i nDahshur, Éigipt í Pirimidí lúbtha.
Will Smith. Is aisteoir Meiriceánach é Willard Christopher Smith, Jr, a rugadh ar an 25 Meán Fómhair 1968. Tá sé pósta le Jada Koren Pinkett agus tá beirt pháistí acu: Jaden Smith (rugadh 1998) agus Willow Smith (rugadh 2000).
The Fureys. Banna ceoil traidisiúnta Éireannach é The Fureys, a bhunaíodh i mBaile Formaid, Baile Átha Cliath sa bhliain 1978. Ba iad na baill ná na deartháireacha Furey, Finbar, Eddie, Paul agus George agus a gcara Davey Arthur. Bhí rath mór orthu ar feadh blianta fada in Éirinn agus thar lear. Fuair Paul bás sa bhliain 2002 de bharr ailse.
Haitseapsút. Faró Éigipteach ab ea Haitseapsút 1508 r. Chr. – 1458 r. Chr).
Cúfú. Faró Éigipteach ab ea Cúfú (réimeas - 2859 r. Chr. - 2566 r. Chr).
Sneifearú. Faró Éigipteach ab ea Sneifearú 2613 r. Chr. – 2589 r. Chr).
Tútmósa III. Faró Éigipteach ab ea Tútmósa III réimeas 1479 r. Chr. – 1425 r. Chr).
Ceafra. Faró Éigipteach ab ea Ceafra (réimeas 2558 r. Chr. – 2532 r. Chr).
Ámanótap III. Faró Éigipteach ab ea Ámanótap III réimeas 1388 r. Chr. – 1351 r. Chr).
Mary Faustina Kowalska. Naomh is ea Mary Faustina Kowalska (25 Lúnasa 1905 – 5 Deireadh Fómhair 1938). Rugadh í mar Helena Kowalska i nGłogowiec, an Pholainn.
Lady Gaga. Amhránaí, cumadóir, léiritheoir, aisteoir agus bean ghnó Mheiriceánach atá i Stefani Joanne Angelina Germanotta, ar a dtugtar Lady Gaga uirthi ina saol proifisiúnta a rugadh i Nua-Eabhrac ar an 28 Márta 1986. Tá cáil uirthi freisin as a síorathraithe ina gairm i measc a hilchumas i dtionscadal an cheoil. Thosaigh Gaga ag casadh agus í fós ina déagóir, ag canadh ag oícheanta "open mic" (oícheanta a mbíonn cead ag gach éinne teacht isteach agus casadh) agus ag aisteoireacht i ndrámaí scoile. Rinne sé staidéar ag an Collaborative Arts Project 21, trí Tisch School of the Arts Ollscoil Nua-Eabhrac, sular éirigh sí as le gairm sa cheol a leanúint. Nuair a chuir Def Jam Recordings deireadh lena conradh, d’oibrigh sí mar chumadóir do Sony/ATV Music Publishing, áit ar shínigh sí comhchonradh le Interscope Records agus lipéad ceoil Akon, KonLive Distribution, sa bhliain 2007. Bhain Gaga clú agus cáil amach an bhliain dár gcionn lena céad albam riamh, "The Fame" (An Cháil, 2008) agus a shinglí a chuaigh go hard sna cairteacha mar "Just Dance" (Déan Damhsa) agus "Poker Face" (Strainc Phócair - strainc a chuireann tú ort féin le d’fhíormhothúcháin a choinneáil faoi rún). Atheisíodh an t-albam leis an CLF, "The Fame Monster" (Arracht na Cáile, 2009), a thug leis na singlí rathúla, "Bad Romance" (Droch-ghrá), "Telephone" (Teileafón) agus "Alejandro."
Bhí tionchar ag rac-cheoltóirí ar nós David Bowie, Elton John agus Queen uirthi agus feictear é seo i gcúrsaí faisin agus sna físeanna ceoil a léiríonn sí. Tá cáineadh déanta ar roinnt de na físeanna atá déanta aici de dheasca na n-íomhánna a léiríonn sí iontu. Ach tá sé soiléir go bhfuil suim ag an bpobal inti mar go mbreathnaíonn breis agus billiún duine orthu ar YouTube.
Gradaim agus ainmniúcháin.
Tá 233 gradam buaite ag Lady Gaga. Tá 501 ainmniúchán faighte aici.
Justin Bieber. Is pop-amhránaí é Justin Drew Bieber, a rugadh i gCeanada ar 1 Márta 1994 i London, Ontario. Tugann daoine "Beliebers" mar ainm ar lucht leanúna Justin Bieber.
Dúirt Bieber ar 10 Meitheamh 2022 nach raibh mothú ar bith ar thaobh amháin dá éadan de bharr go bhfuil an víreas RHS tolgtha aige. Ní raibh aon tuairim aige cén uair a bheidh sé ábalta dul i mbun amhránaíochta ag ceolchoirmeacha arís.
Dioscliosta.
Albaim.
Is amhránaí Ceanadach é Justin Drew Bieber. Aithnítear Bieber as a cheoltóireacht le seánra agus bhí tionchar mór aige i gceol móréilimh an lae inniu. Ba é an feidhmeannach ceirníní Meiriceánach Scooter Braun a d’aimsigh é agus shínigh sé le RBMG Records in 2008, ag fáil aitheantais nuair a scaoileadh a chéad seacht rian EP My World (2009) agus go luath ag bunú é féin mar idol déagóirí.
Na Cloigne. Is scéinscéal osnádúrtha é Na Cloigne, a craoladh ar TG4. Léirithe ag ROSG, tá an tsraith go hiomlán trí Ghaeilge. Tá trí chlár sa tsraith, le gach clár timpeall 50 nóiméad ar fhad. Tá leagan speisialta déanta mar scannán freisin. Bhí Na Cloigne craolta don chéad uair ar an tríú lá déag d'Eanáir 2010.
Cláir sa tSraith:.
1: An Bradán:.
An chéad chlár sa tsraith, agus tús foréigneach atá ann. Go luath is léir nach bhfuil caidreamh Seán agus Nuala chomh sona sin. Imíonn Nuala i lár na hoíche san charr tar éis argóint le Seán. An maidin dár gcionn tá reathaí ag rith tríd an coill, feiceann sí corp leis an ceann bainte de. Níl fios ag na Gardaí cé hí an corp... agus níl trácht ar Nuala.
2: Corp Gan Cheann:.
Tá na Gardaí ag fiosrú eolas, fós níl fios acu cé hí an corp. Tagann an Garda Colm Ó Cadhain ar gluaisteáin Nuala bun ós cionn. Chuaigh sí as an bóthair, agus tá sí thámhach don clár.
3: An Taobh Eile:.
An clár deireanach san srath.
Darron Gibson. Imreoir sacair as Doire, Tuaisceart Éireann is ea Darron Gibson a rugadh ar an 25 Deireadh Fómhair, 1987. Imríonn Gibson le Everton faoi láthair sa Premier League, agus le foireann sacair náisiúnta na hÉireann chomh mhaith. Imríonn sé i lár na páirce don chuid is mó. D'imir sé le Manchester United F.C. ar feadh 7 mbliana agus ba é a chlub óige é.
Séarlas III. Is é Séarlas III rí na Ríochta Aontaithe. Rugadh ar 14 Samhain 1948 é. Is mac d'Eilís II agus do Phrionsa Pilib é agus is athair é do na bprionsaí Harry agus William de chuid rítheaghlach na Breataine. Thug sé cuairt ar Éirinn sa bhliain 2018. 
Pósadh.
Bhí an Prionsa Séarlas pósta don chéad uair ar Diana, Banphrionsa na Breataine Bige. Ar an 29 Iúil 1981, phós Diana Spencer agus Séarlas in Ardeaglais Naomh Pól, Londain. "Deirtear faoi go raibh dearadh an ghúna pósta ar an rún faisin ba mhó riamh. Bhreathnaigh 700 milliún duine ar shearmanas an phósta féin ar an teilifís ar fud an domhain agus níl dabht ar bith ach gurbh í réalta faisin a linne í".
Conspóidí.
Ar an 16 Meitheamh 1992, foilsíodh leabhar conspóideach Andrew Morton faoi Ríshliocht Windsor agus a gcuid geáitsí.
Ar an 20 Nollaig 1995, dúirt an bhanríon Éilis go gcaithfidh Diana &amp; Séarlas colscaradh a fháil.
Tá Séarlas pósta anois ar Camilla, Bandiúc Chorn na Breataine.
Kate Middleton, Bandiúc Cambridge. Bean chéile an Phrionsa William, Diúc Chambridge, í Catherine Middleton, a rugadh ar 9 Eanáir 1982 i Reading, Berkshire, Sasana. Pósadh iad ar 29 Aibreán 2011. 
Aithnítear ó shin í mar A Mórgacht Ríoga, Bandiúc Chambridge. 
Mar dhuine den Ríshliocht Windsor, ní bhaineann sí úsáid as sloinne a chéile, mar atá Mountbatten-Windsor.
Pearsanta.
Chuaigh an Banphrionsa faoi scian i Mí Eanáir 2024, agus fuarthas amach níos déanaí go raibh ailse uirthi. I ráiteas a dhein Kate Middleton ar 22 Márta 2024, thug sí le fios go bhfuil cóir leighis á chur uirthi don ghalar.
Prionsa Harry, Diúc Sussex. Is prionsa Sasanach é Henry (Harry) Charles Albert David, (a rugadh ar 15 Meán Fómhair 1984). Mac le Séarlas, Prionsa na Breataine Bige, agus Diana, Banphrionsa na Breataine Bige, atá ann. Is í a sheanmháthair Eilís II na Ríochta Aontaithe. Tá Harry pósta le Meghan, Bandiúc Sussex.
Rugadh páiste sa bhliain 2019.
Naomh Tomás. Duine den Dáréag Aspal Íosa ba ea Naomh Tomás.
Coláiste Chiaráin. Tá Coláiste Chiaráin lonnaithe ar an gCeathrú Rua i gContae na Gaillimhe.
Kirsten Dunst. Is ban-aisteoir Meiriceánach í Kirsten Caroline Dunst a rugadh 30 Aibreán 1982 in Point Pleasant, New Jersey.
Saol.
Tá deartháir amháin aici. Christian is ainm dó.
Gairmréim.
Thosaigh sí ag obair mar aisteoir i bhfógraí teilifíse nuair a bhí sí trí bliana d'aois. An chéad scannán ar ghlac sí páirt ann ná "New York Stories" sa bhliain 1989.
Pósadh an Phrionsa William, Diúc Chambridge agus Catherine Middleton. Ar 29 Aibreán 2011 phós an Prionsa William, Diúc Chambridge (William, prionsa na Breataine Bige ag an am) Catherine 'Kate' Middleton ag Mainistir Westminster Londan ag 11.00 ar maidin. 
Chas William le Middleton den chéad uair sa bhliain 2001 agus an bheirt acu mar mhic léinn ag Ollscoil Naomh Aindriú. Fógraíodh go raibh siad geallta ar an 16 Samhain 2010.
Plinias Óg. Ba dhlíodóir, údar, agus ghiúistís na Sean-Róimhe é Plinias Óg (Laidin:Gaius Plinius Caecilius Secundus) (61 AD- ca. 112 AD), a rugadh Gaius Caecilius nó Gaius Caecilius Cilo. Chabhraigh uncail Phlinias, Plinias Mór, le tógáil agus oiliúint a nia agus bhí siad araon mar fhinné ar bhrúchtadh na Veasúive ar 24 Lúnasa 79 AD.
Duine suaitheanta é Plinias Óg mar gheall ar a chéadta litreacha a mhaireann go fóill, atá ina bhfoinse luachmhar stairiúil don tréimhse. Tá go leor acu seolta chuig impirí nó daoine tábhachtacha cosúil leis an staraí, Tacitus. Ba dhuine suntasach féin é Plinias, agus é ina ghiúistís impiriúil faoi Tráian (Laidin:"Marcus Ulpius Nerva Traianus Augustus" ) (réimeas AD 98-117). Measadh gur fear macánta agus measartha é Plinias agus fuair sé céimeanna níos airde trí shraith de oifigí Impiriúla idir sibhialta agus míleata, an "cursus honorum" (féach thíos). Ba chara an staraí Tacitus é agus d'fhostaigh sé an beathaisnéisí Suetonius ina bhfoirne. Tháinig Plinias freisin i dteagmháil le go leor fir-aitheanta eile den tréimhse sin, lena n-áirítear na fealsaimh Artemidorus agus Euphrates le linn a chuid ama sa tSiria.
Motörhead. Ba bhanna rac-cheoil as London, Sasana é Motörhead. Ba iad Lemmy Kilmister (príomhamhránaí, dordghiotár), "Fast" Eddie Clarke (giotár), Phil "Philthy Animal" Taylor (drumaí) baill an ghrúpa.
Fuair Lemmy bás ar 28 Mí na Nollag 2015 de bharr ailse.Bhí sé 70 bliain d'aois.